text: Guld og sjældne sølvmønter dukket op af mulden ved Varde
  01 december 2014 kl. 16.34
  De seneste måneder har arkæologer gjort nye fund i Hornelund, hvor der for 120 år siden blev fundet en skat.
  Et stykke af et guldarmbånd og 24 sjældne tyske sølvmønter hører til blandt de nye fund, der er dukket op og som bliver vurderet til at være helt enestående.
  De første fund blev gjort af en amatør arkæolog i foråret og siden har arkæologer fra Arkæologi Vestjylland været i gang med at grave.
  -Der er næsten altid mere at finde, selvom man tror hele skatten er fundet, fortæller arkæolog Jens G. Lauridsen til TV SYD.
  Hornelund skatten blev fundet i 1892 og betragtes som et af Danmarks mest spektakulære guldfund fra Vikingetiden. Skatten består af to store guldspænder og en armring af guld, der tilsammen vejer 216 gram.
  Smykkerne stammer fra 1000 tallet.
  De nye fund der nu er gjort, vurderes også at stamme fra midten af 1000 tallet.
  Se her interviewklip med Jens G. Lauridsen
  Varighed 0.50
  